Author: Viire Väli
Last saved by: Kärt Talimaa-Eelmaa

Terviseamet 
info@terviseamet.ee

Keskkonnaamet 
info@keskkonnaamet.ee

Maa- ja Ruumiamet
maaruum@maaruum.ee

Meie 25.09.2026 nr 10-11/2472 - 1

Madara tn 31 kinnistu detailplaneeringu keskkonnamõju strateegilise hindamise algatamise vajalikkuse kohta seisukoha küsimine |

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Madara tn 31 kinnistu detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneeringu koostamise eesmärk on muuta Madara tn 31 kinnistu kehtivat detailplaneeringut ning kavandada kinnistule multifunktsionaalne äri- ja elamukvartal, määrates selleks vajaliku ehitusõiguse ja maakasutustingimused. Planeeringuga luuakse eeldused kinnistu terviklikuks ja otstarbekaks arendamiseks, muutes vajadusel kehtivat Kristiine linnaosa üldplaneeringut kinnistu osas ning lahendades hoonestuse, juurdepääsude, parkimise, haljastuse ja tehnovõrkude põhimõtted. Planeeritava maa-ala suurus on 0.91 ha.
Tallinna Keskkonna- ja Kommunaalamet on kaalunud Madara tn 31 detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavolikogu otsuse eelnõus (Lisa 1) ning OÜ Hendrikson & Ko poolt koostatud Madara tn 31 kinnistu detailplaneeringu keskkonnamõju strateegilise hindamise eelhinnangus (Lisa 2).
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/menetlus/DP048690/yld

Lugupidamisega

(allkirjastatud digitaalselt)
Meelis Uustal

osakonna juhataja 
Keskkonnahoiu osakond

Lisad:

1. Tallinna Linnavolikogu otsuse „Madara tn 31 kinnistu detailplaneeringu keskkonnamõju strateegilise hindamise algatamata jätmine Kristiine linnaosas“ eelnõu.
2. Madara tn 31 kinnistu detailplaneeringu keskkonnamõju strateegiline eelhinnang. OÜ Hendrikson & Ko, 2026.

Kärt Talimaa-Eelmaa
640 4771 kart.talimaa-eelmaa@tallinnlv.ee

Harju 13
10130 Tallinn

+372 645 7191
kommunaal@tallinnlv.ee

Rg-kood 
75014913

tallinn.ee